SKUODO RAJONO SAVIVALDYBĖS TARYBA

SPRENDIMAS

DĖL SKUODO RAJONO SAVIVALDYBĖS MOKYTOJŲ IR PAGALBOS MOKINIUI SPECIALISTŲ (IŠSKYRUS PSICHOLOGUS) ATESTACIJOS APELIACINĖS KOMISIJOS SUDARYMO IR JOS DARBO REGLAMENTO PATVIRTINIMO

2021 m. gegužės 27 d. Nr. T9-107

Skuodas

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 2 dalies 6 punktu, Lietuvos Respublikos švietimo ir mokslo ministro 2008 m. lapkričio 24 d. įsakymu Nr. ISAK-3216 „Dėl Mokytojų ir pagalbos mokiniui specialistų (išskyrus psichologus) atestacijos nuostatų patvirtinimo“ patvirtintų Mokytojų ir pagalbos mokiniui specialistų (išskyrus psichologus) atestacijos nuostatų 82, 86, 91 punktais, Skuodo rajono savivaldybės taryba nusprendžia:

1. Sudaryti Skuodo rajono savivaldybės mokytojų ir pagalbos mokiniui specialistų (išskyrus psichologus) atestacijos apeliacinę komisiją šios sudėties:

Pirmininkė – Renata Kilijonienė, Savivaldybės administracijos Švietimo, kultūros ir sporto skyriaus vedėja.

Sekretorė – Aušra Budrikienė, Savivaldybės administracijos Švietimo, kultūros ir sporto skyriaus vyriausioji specialistė.

Nariai:

Virginijus Jokšas, Skuodo Bartuvos progimnazijos direktorius;

Daiva Jonušienė, Skuodo rajono savivaldybės tarybos Švietimo, kultūros ir sporto komiteto narė;

Liuda Vyšniauskienė, Skuodo Pranciškaus Žadeikio gimnazijos anglų kalbos mokytoja metodininkė, Lietuvos švietimo darbuotojų profesinės sąjungos Skuodo susivienijimo narė.

2. Patvirtinti Skuodo rajono savivaldybės mokytojų ir pagalbos mokiniui specialistų (išskyrus psichologus) atestacijos apeliacinės komisijos darbo reglamentą (pridedama).

3. Pripažinti netekusiu galios rajono savivaldybės administracijos direktoriaus 2009 m. vasario 18 d. įsakymą Nr. A1-77 „Dėl steigėjo mokytojų ir pagalbos mokiniui specialistų (išskyrus psichologus) atestacijos apeliacinės komisijos sudarymo ir darbo reglamento patvirtinimo“.

Savivaldybės meras	Petras Pušinskas

PATVIRTINTA

Skuodo rajono savivaldybės tarybos

2021 m. gegužės 27 d. sprendimu Nr. T9-107

SKUODO RAJONO SAVIVALDYBĖS MOKYTOJŲ IR PAGALBOS MOKINIUI SPECIALISTŲ (IŠSKYRUS PSICHOLOGUS) ATESTACIJOS APELIACINĖS KOMISIJOS DARBO REGLAMENTAS

I. Bendrosios nuostatos

1. Skuodo rajono savivaldybės mokytojų ir pagalbos mokiniui specialistų (išskyrus psichologus) atestacijos apeliacinės komisijos darbo reglamentas nustato Skuodo rajono savivaldybės švietimo įstaigų mokytojų ir pagalbos mokiniui specialistų (išskyrus psichologus) atestacijos apeliacinės komisijos (toliau – komisija) sudarymo ir darbo organizavimo, apeliacijos teikimo, priėmimo ir nagrinėjimo, posėdžių organizavimo, apeliacijos nagrinėjimo ir sprendimo priėmimo tvarką.

2. Komisija savo veikloje vadovaujasi Mokytojų ir pagalbos mokiniui specialistų (išskyrus psichologus) atestacijos nuostatais, patvirtintais Lietuvos Respublikos švietimo ir mokslo ministro 2008 m. lapkričio 24 d. įsakymu Nr. ISAK-3216 „Dėl Mokytojų ir pagalbos mokiniui specialistų (išskyrus psichologus) atestacijos nuostatų patvirtinimo“ ir šiuo reglamentu.

3. Komisijos darbas grindžiamas demokratiškumo, teisingumo, objektyvumo principais ir asmenine narių atsakomybe.

4. Šiame reglamente sąvoka mokytojas apima dirbančius pagal ikimokyklinio, priešmokyklinio, pradinio, pagrindinio, vidurinio, specialiojo ugdymo, neformaliojo švietimo programas ir pagalbos mokiniui specialistus (specialiuosius pedagogus, tiflopedagogus, surdopedagogus, logopedus, socialinius pedagogus).

II. Komisijos SUDARYMAS IR DARBO ORGANIZAVIMAS

5. Komisiją sudaro 5 nariai.

6. Komisijos sudėtį, jos pirmininką ir sekretorių trejiems metams tvirtina Skuodo rajono savivaldybės taryba.

7. Komisija nagrinėja mokytojų, nesutinkančių su švietimo įstaigos atestacinės komisijos nutarimu, apeliacijas.

8. Komisija gali sudaryti papildomas specialistų grupes apeliacijoms nagrinėti ar mokytojų praktinei veiklai vertinti.

9. Komisijos darbą koordinuoja komisijos pirmininkas.

10. Komisijos sekretorius teikia komisijos nariams informaciją apie posėdžių laiką, protokoluoja posėdžius, rengia dokumentus dėl komisijos nutarimų tvirtinimo, atsakymus apeliacijas pateikusiems mokytojams.

III. Apeliacijos TEIKIMAS, priėmimas, nagrinėjimas

11. Apeliaciją turi teisę pateikti visi Skuodo rajono švietimo įstaigų mokytojai, nesutinkantys su švietimo įstaigos atestacinės komisijos nutarimu.

12. Apeliacijoje turi būti nurodyta:

12.1. komisijos, kuriai pateikiama apeliacija, pavadinimas;

12.2. pareiškėjo vardas, pavardė, darbovietė, adresas;

12.3. švietimo įstaigos, kurios veiksmai skundžiami, pavadinimas ir adresas;

12.4. konkretus skundžiamas veiksmas ar nutarimas, jo priėmimo data;

12.5. aplinkybės, kuriomis pareiškėjas grindžia savo apeliaciją, ir tai patvirtinantys dokumentai;

12.6. pridedamų dokumentų (jeigu tokių yra) kopijos;

12.7. apeliacijos surašymo data.

13. Apeliaciją pasirašo pareiškėjas.

14. Jeigu mokytojas yra nepatenkintas atestacijos komisijos nutarimu, jis turi teisę ne vėliau kaip per 14 kalendorinių dienų nuo nutarimo priėmimo dienos pateikti apeliaciją steigėjo apeliacinei komisijai.

15. Komisijai teikiamos apeliacijos registruojamos Skuodo rajono savivaldybės administracijos gaunamų dokumentų registre.

16. Komisija turi teisę:

16.1. paprašyti iš padavusio apeliaciją asmens papildomos informacijos, susijusios su posėdžiui rengiamu klausimu;

16.2. gauti raštiškus su apeliacija susijusių asmenų paaiškinimus.

17. Komisijos reikalaujama medžiaga ar dokumentų kopijos turi būti jai perduoti ne vėliau kaip per 5 darbo dienas nuo reikalavimo gavimo dienos, jeigu pati komisija nenustato kito termino. Prireikus komisija terminą gali pratęsti.

18. Komisijos pirmininkas paskiria apeliacijos nagrinėjimo data, laiką ir vietą.

IV. Komisijos posėdžių organizavimas

19. Komisijos posėdžius organizuoja ir jiems vadovauja komisijos pirmininkas.

20. Komisijai pateiktos apeliacijos turi būti išnagrinėtos ir sprendimai dėl jų priimti per vieną mėnesį nuo jų gavimo dienos.

21. Komisijos sekretorius ne vėliau kaip prieš 3 darbo dienas komisijos narius, apeliacijos pareiškėją, švietimo įstaigos mokytojų atestacijos komisijos pirmininką informuoja apie posėdžio laiką, vietą ir posėdžio darbotvarkę. Su posėdžio medžiaga komisijos nariai gali susipažinti kreipęsi į komisijos sekretorių arba prieš posėdį.

22. Apeliacijos pareiškėjo ir švietimo įstaigos atestacijos komisijos pirmininko neatvykimas į komisijos posėdį nėra kliūtis nagrinėti apeliaciją ir priimti nutarimą.

V. Apeliacijos nagrinėjimas komisijos posėdyje ir nutarimo priėmimas

23. Komisijos posėdis laikomas teisėtu, jeigu jame dalyvauja ne mažiau kaip 2/3 komisijos narių.

24. Komisijos nutarimas laikomas priimtu, jei daugiau kaip pusė posėdyje dalyvaujančių komisijos narių balsuoja „už“. Jei priimant nutarimą balsavimo rezultatai pasiskirsto po lygiai, lemia komisijos pirmininko balsas.

25. Komisijos veikla protokoluojama. Protokolą pasirašo pirmininkas ir sekretorius.

26. Komisijos nutarimas per 5 darbo dienas pateikiamas tvirtinti Skuodo rajono savivaldybės administracijos direktoriui ir pateikiamas apeliacijos teikėjui bei švietimo įstaigos mokytojų atestacijos komisijai.

27. Švietimo įstaigos mokytojų atestacijos komisija ar jos pirmininkas nutarimą privalo įvykdyti per nurodytą laiką.

28. Komisija priima vieną iš šių nutarimų:

28.1. atmesti apeliaciją kaip nepagrįstą;

28.2. įpareigoti švietimo įstaigos mokytojų atestacijos komisiją pakartotinai svarstyti mokytojo pretenduojamos kvalifikacinės kategorijos suteikimo klausimą;

28.3. sudaryti specialistų grupę pakartotinai vertinti apeliaciją padavusio asmens veiklą.

VI. BAIGIAMOSIOS NUOSTATOS

29. Komisijos nutarimas per vieną mėnesį nuo nutarimo gavimo dienos gali būti apskųstas Nacionalinės švietimo agentūros Stebėsenos ir vertinimo departamento Mokytojų ir pagalbos mokiniui specialistų atestacijos apeliacinei komisijai.

____________________